فرانسه ده اوروپا بیرلیگی وزیری ناتالی لوزو نینگ استعفا بیرگن لیگی نی بیلدیریشی آرتیدن, حکومت سوزچیسی و پارلمان ایشلری بوییچه مسئول دولت وزیری بینجامین گرای ووکس بیلن دیجیتال ینگی لیک لر بوییچه مسئول دولت وزیری منیر محجوبی نینگ ایشدن بوشه تیلگن لیگی بیلدیریلدی.
فرانسه جمهوررئیسلیک قصری تامانیدن بیریلگن بیاناتده, جمهوررئیس امانوئل ماکرون نینگ اوشبو وزیر لرنی ایشدن بوشتگن لیگی معلوم قیلیندی.
محجوبی بیلن گرای ووکس نینگ کیلگوسی ییلده بولیب اوته دیگن سیلاو لر دایره سیده پاریس شهردارلیگی اوچون کاندید بولیشی کوتیلماقده.
گرای ووکس, آلدین بیرگن بیاناتیده, پاریس شهردارلیگی اوچون کاندید بولیشی تقدیرده وظیفه سیدن استعفا بیره دیگن لیگی نی بیلدیرگن ایدی.
لوزو نینگ ایسه, 26 می کونیده بولیب اوته دیگن اوروپا پارلمانی سیلاو لری گه اشتراک قیلیش اوچون استعفا بیرگن لیگی معلوم قیلینگن ایدی.
لوزو, ماکرون نینگ حزبی تامانیدن اوروپا پارلمانی ریاستی اوچون کاندید قیلیب کورسه تیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
